ฉีดยาคุมมาตลอด9ปีจนเดือนที่แล้วครบกำหนดฉีดและไม่ได้ฉีดยาคุมเพราะติดธุระเลยซื้อยาคุมมากินแทนแต่พอกินจนหมดแผงแล้วก็ยังไม่มีเลือดจะท้องได้ไหมค๊ะ
สวัสดีค่ะ หากเป็นยาฉีดคุมกำเนิดชนิดที่ฉีดทุก 3 เดือน หากถึงกำหนดนัดฉีดยาคุม แต่ไม่ได้ไปฉีด แล้วได้ทานยาคุมกำเนิดต่อเลย ยาคุมกำเนิดก็จะออกฤทธิ์ในการป้องกันการตั้งครรภ์ได้อย่างต่อเนื่อง แต่หากได้ทานจนครบ 21 เม็ด และเว้นระยะครบ 7 วัน หรือทานจนครบ 28 เม็ดแล้ว ยังไม่มีประจำเดือนมา อาจเกิดจาก- การตั้งครรภ์ แต่โอกาสก็ถือว่าน้อยมาก เนื่องจากยาคุมจะช่วยป้องกันการตั้งครรภ์ได้มากกว่า 99%- ผลของยาฉีดคุมกำเนิดที่ฉีดมานาน อาจทำให้เยื่อบุโพรงมดลูกฝ่อบางลง จึงไม่มีประจำเดือนมาในช่วงที่ฉีดยาคุม แต่เมื่อหยุดฉีดยาแล้ว เยื่อบุโพรงมดลูกอาจยังไม่กลับสู่ปกติ และเมื่อทานยาคุมกำเนิดต่อ เยื่อบุก็อาจยังคงฝ่อบางต่อไปแนะนำควรลองตรวจหาการตั้งครรภ์ดูก่อน หากตรวจไม่พบ ก็ให้เริ่มทานยาแผงใหม่ต่อได้เลยค่ะ